172. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 13303 της 19 Απρ./10 Μαΐου 1984 (ΦΕΚ Β΄ 292) Τροποποίηση της απόφασης του Υπουργού Ναυτιλίας, Μεταφορών και Επικοινωνιών ΣΤ 20270/1973 «περί αλλαγής κυρίων χαρακτηριστικών αυτοκινήτων». Έχοντας υπόψη: 1.Τις διατάξεις: α)της παρ. 1 και του τελευταίου εδαφίου της παρ. 2 του άρθρ. 1 του Ν.Δ. 570/1970 «περί αλλαγής κυρίων χαρακτηριστικών αυτοκινήτων»  και β)της περίπτ. η΄ της παρ. 2 του κεφαλ. Β της απόφασης του Υπουργού Συγκοινωνιών ΣΤ. 1832/1978 «περί στοιχείων, αδειών κυκλοφορίας αυτοκινήτων οχημάτων, καθορισμού    κυρίων   χαρακτηριστικών   αυτών   και χορηγήσεως αδειών για την προσωρινή κυκλοφορία και προς δοκιμή αυτών» (ΦΕΚ 103/Β/1978) όπου ορίζεται ότι για τα φορτηγά αυτοκίνητα αποτελεί κύριο χαρακτηριστικό αυτών, ανάμεσα στ’ άλλα, ο αριθμός των αξόνων κατά κατηγορίες (κινητήριοι, μη κινητήριοι, διευθυντήριοι). 2.Ότι με την απόφαση μας 40526/83 συστήθηκε Επιτροπή από υπηρεσιακούς παράγοντες του Υπουργείου για τη μελέτη και υποβολή σχετικής πρότασης για τη δυνατότητα μετατροπής μεταχειρισμένων τριαξονικών φορτηγών αυτοκινήτων σε διαξονικά και αντίστροφα και ότι η Επιτροπή αυτή υπέβαλε το από 16.3.1983 σχετικό πρακτικό στο οποίο διατυπώνεται η γνώμη της για τα θέματα αυτά, αποφασίζουμε: Άρθρ.1.-(Προστίθεται Κεφαλ. IV στην ΣΤ/20270/12-31 Ιουλ. 1973, ΦΕΚ Β΄ 884, απόφ. Υπ. Ναυτ., Μεταφ. και Επικοιν., (ανωτ. αριθ. 103) και αναριθμούνται τα επόμενα ΚΕΦΑΛΑΙΑ σε V και VI). Άρθρ.2.-Επιτρέπεται, ύστερα από έγκριση της Υπηρεσιακής Μονάδας Τεχνικής της Δ/νσης Μεταφορών του Υπουργείου Συγκοινωνιών (για διασκευές εν σειρά συγκεκριμένων τύπων αυτ/των) ή της αντίστοιχης Περιφερειακής Υπηρεσίας του Υπουργείου Συγκοινωνιών, εφόσον σ’ αυτή υπηρετεί Μηχανολόγος Μηχανικός ή Πτυχιούχος Υπομηχανικός για το σχετικό έλεγχο της μελέτης κ.λπ. (για μεμονωμένη διασκευή ενός αυτοκινήτου), η αντικατάσταση του 3ου άξονα (ελεύθερου άξονα) με άλλο που διαθέτει διπλά ελαστικά, σε καινούργια (στην περίπτωση αυτή θα πρέπει να είναι εγκεκριμένου τύπου όχημα) ή μεταχειρισμένα τριαξονικά φορτηγά, με τις εξής προϋποθέσεις: (Αντί για τη σελ. 208,911(ε) Σελ. 208,911(στ) Τεύχος -Σελ.  Γενικά περί κυκλοφορίας αυτοκινήτων 21.Ε.α.171-172 α)Η χορηγούμενη έγκριση αντικατάστασης του άξονα θα γίνεται με τις ίδιες τεχνικές προϋποθέσεις που απαιτούνται για την μετατροπή διαξονικών σε τριαξονικά και εφόσον ο αντικαθιστάμενος άξονας θα είναι μη κινητήριος. β)Το μικτό βάρος του προς διασκευή οχήματος θα είναι μικρότερο των ορίων εκείνων που καθορίζουν οι ισχύουσες σε κάθε χρονική περίοδο διατάξεις. γ)Σε περίπτωση που αυτό θα γίνει με πρόβλεψη αντικατάστασης όλου του συστήματος ανάρτησης τότε θα πρέπει να τοποθετηθεί σύστημα ανάρτησης, με ζυγό εξισορρόπησης φορτίων των δύο αξόνων, καταργουμένης έτσι της αεραναρτήσεως των δύο αξόνων. δ)Το εξωτερικό πλάτος του κινητηρίου και του τρίτου άξονα θα είναι το ίδιο. Άρθρ.3.-(Προστίθεται περίπτ. γ στο Κεφαλ. VI της ΣΤ/20270/1973 απόφ. Υπ. Ναυτ. κ.λπ., ανωτ. αριθ. 103). Άρθρ.4.-Οι εγκρίσεις διασκευής καινούργιων διαξονικών φορτηγών αυτοκινήτων σε τριαξονικά που έχουν εκδοθεί πριν από την έναρξη ισχύος της παρούσας εξακολουθούν να ισχύουν εφόσον δεν έχουν ανακληθεί ή καταργηθεί. Άρθρ.5.-Καταργείται η απόφαση του Υπουργού Συγκοινωνιών ΣΤ-190100/15.9.1967 «περί διασκευής διαξονικών φορτηγών αυτοκινήτων εις τριαξονικά» ΦΕΚ 600/Β/2.10.1967. 